Държавен вестник, бр. 75, 2008 г., стр. 48

С Т Р .  48
Д Ъ Р Ж А В Е Н   В Е С Т Н И К
Б Р О Й  75
(2) При необходимост в състава на караула
се назначават следните длъжностни лица:
1. помощник (помощници) на началника на
караула;
2. водач (водачи) на превозно средство;
3. тревожна група (групи) при охрана на
обекти, оборудвани със сигнално-охранител-
ни системи;
4. резервна група.
Чл. 260. (1) Непосредствените охрана и от-
брана на военните обекти се осъществяват от
часови или патрули.
(2) Часови е въоръжен караулен, изпълня-
ващ бойна задача по охраната и отбраната на
поверения му пост.
(3) Патрул (мотопатрул) е въоръжен воен-
нослужещ (група военнослужещи), изпълняващ
бойна задача по охраната и отбраната на воен-
ни обекти или на част от тях чрез обхождане на
същите по определени маршрути.
(4) Караулен е военнослужещ от състава на
караула, когато не е на пост.
(5) Пост е военен обект или част от него,
поверен на часовия за охрана и отбрана.
Чл. 261. (1) За началник на караула се наз-
начава:
1. военнослужещ от сержантския състав или
войнишкия състав;
2. офицер, когато караулът се състои от шест
и повече поста.
(2) За помощник (помощници) на начални-
ка на караула се назначават:
1. военнослужещ от сержантския състав,
когато караулът се състои от шест и повече
поста; когато не се назначава помощник (по-
мощници) на началника на караула, задълже-
нията се изпълняват от първия разводач;
2. помощник-началник на караула (опера-
тор) по техническите средства за охрана и охра-
нителна сигнализация, когато караулът охра-
нява обекти, съоръжени с технически средства
за охрана и с охранителна сигнализация.
(3) За разводачи се назначават военнослуже-
щи от сержантския или войнишкия състав. Бро-
ят им се определя с разчет—всеки разводач да
поставя на пост не повече от пет часови за време
не повече от един час. Те се наричат: първи, втори
и т. н. Когато караулът охранява два поста, за
чието развеждане са необходими до 30 минути,
разводач не се назначава. Неговите задължения
изпълнява началникът на караула.
(4) За караулни се назначават военнослуже-
щи от войнишкия или сержантския състав.
Броят на караулните е в зависимост от броя на
определените за даден караул постове, при ко-
ето за охрана на поста през денонощието се
назначават три смени часови, а за охрана на
поста само през нощта (от настъпване на тъм-
нината до разсъмване или от затварянето до
отварянето на склада или хранилището на да-
ден пост)—две смени часови.
(5) За водачи на превозните средства се наз-
начават военнослужещи, които имат право да
превозват личен състав.
(6) При охрана на обекти с технически сред-
ства се назначава тревожна група в състав, опре-
делен със заповед на командира (началника).
(7) За оказване на помощ на часовите при
нарушения във всяко караулно помещение от
състава на караула се създават резервни групи.
За бързо придвижване на тези групи при необ-
ходимост се осигуряват транспортни средства.
Чл. 262. Командирите (началниците) на по-
деления са длъжни постоянно да оптимизират
броя на личния състав, необходим за охрана и
отбрана на обектите и за въвеждане на техни-
чески средства за охрана и сигнализация.
Чл. 263. (1) При охрана на поста на часо-
вия се осигуряват условия за изпълнение на
службата чрез безпрепятствено обхождане на
района на поста или наблюдение от място.
Постовете се оборудват съгласно приложе-
ние № 21.
(2) При охрана на обектите в зависимост от
ограждението на обекта, техническите средст-
ва за охрана и сигнализация и условията на
местността се определя участък за охрана и
отбрана от полосата с дължина до 2 км през
деня, а през нощта до 1 км.
(3) За усилване на охраната на обекта при
лошо време (гъста мъгла, дъжд, снеговалеж)
по разпореждане (заповед) на командира (на-
чалника) на поделението може да се назнача-
ват допълнителни караулни или патрули с пре-
возни средства.
(4) Редът за изпълнение на службата от до-
пълнителните караулни и патрулирането в този
случай се определя от командира (началника)
на поделението.
(5) За подобряване на охраната на обекта на
опасни участъци се изграждат пасивни сигнал-
но-охранителни системи, а на важни постове
могат да се назначават по двама часови (обход-
на двойка) денонощно или само през нощта.
Действията на часовите при опит за прониква-
не в охранявания обект се указват в отделен
план. Разположението на постовете и редът за
патрулиране периодично се сменят.
(6) На опасни подстъпи и при наличие на
големи разстояния между постовете може да се
поставят секретни постове от двама военнослу-
жещи за скрито наблюдение и охрана от място
на посочените в плана сектори (участъци).
Месторазположението на секретните постове
трябва да осигурява скрит подход и разполага-
не, да не позволява заобикалянето му от нару-
шителите, да дава възможност за внезапното
им задържане и за свръзка и взаимодействие
със съседните постове.
(7) Часовите се придвижват по маршрута
на движение пеш или с превозни средства със
скорост, осигуряваща охраната на обекта, спи-